laion/Wikipedia-Exotic huggingface dataset:
מכונית-על

מכונית-על היא מכונית יוקרה, ספורט או גראן טוריסמו, שמסוגלת לנסוע מהר יותר ומחירה גבוה יותר בהשוואה למכוניות אחרות בשוק המכוניות. מדובר במונח שיווקי נטול אמות מידה מתוקנות, המשמש יצרני רכב בפרסומן של מכוניות כביש בייצור סדרתי או מוגבל, כבעלות מאפיינים ייחודיים ותג מחיר גבוה במיוחד. מהירותה של "מכונית-על" עומדת בראש סדר העדיפויות של היצרן, לעיתים תוך ויתור על מאפיינים כגון בטיחות, נוחות, שימושיות או חסכוניות. מכונית-על שונה במובנים רבים מן המכונית הבסיסית. בין תכונותיה האופייניות: ייצור בכמות מוגבלת שהוגדרה מראש, לעומת ייצור סדרתי של דגמי רכב רגילים. יכולת האצה מהירה ומהירותה המרבית גבוהה בהרבה מהמקובל. מבנה "ספורטיבי" המאופיין בפרופיל נמוך, ובא על חשבון הגודל של תא הנוסעים. עיצוב אווירודינמי וראוותני. מחיר גבוה ועלויות תחזוקה יקרות. ערך מורחב – המכונית המהירה ביותר בעולם מאחר שמדובר במכוניות יקרות ושמגיעות במהירויות מרביות של למעלה 300 קמ"ש והאצה מהירה מ-0 ל-100 קמ"ש, החלה תחרות בין היצרניות השונות על התואר "המכונית המהירה ביותר בעולם" ובעיקר על התואר "מכונית הכביש המהירה ביותר שנמכרת בייצור סדרתי", שכן מכוניות אלה נועדו למכירה ולא צריכות להתמודד מול כלי רכב ניסיוניים או ייחודיים (כגון כלי רכב עם מאיץ רקטי). מכונית-העל המהירה ביותר כיום שנמכרת בייצור סדרתי היא הבוגאטי שירון, שהגיעה למהירות של 487.6 קמ"ש (קצת יותר מ-300 מיל לשעה) עם מנוע בנפח 8.0 ליטרים עם מגדש טורבו, 16 צילינדרים בתצורת W, והספק של 1,479 כ"ס (1,103 קילוואט). המכונית הוצגה לראשונה במרץ 2016 בתערוכת המכוניות בז'נבה כמחליפת הבוגאטי ויירון (שהייתה המכונית המהירה בעולם עד להשקת הקוניגסג אגירה One:1). עם זאת, השיא לא נחשב מטעמים טכניים, ובשיא הרשמי מחזיקה הקוניגסג אגירה RS עם 451 קמ"ש (280 מייל לשעה). ב-2020 הוצגו שתי מכוניות-על שמהירותן המרבית המוערכת עולה על 500 קמ"ש (310 מייל לשעה): ה-SSC טואטרה והבוגאטי בוליד. ב-2021 נחשפה הרימאק נברה ולקחה את התואר שלמרות שמהירותה היא "רק" 412 קמ"ש אך היא מאיצה מ-0 ל-100 קמ"ש בתוך 1.85 שניות (הנתון המהיר ביותר כיום לרכב) וגומאת רבע מייל בתוך 8.58 שניות (גם הנתון המהיר ביותר לרכב כיום). בוגאטי ויירון סופר-ספורט, הראשונה לעבור את מחסום ה-1000 כ"ס קוניגסג אגירה One:1 בוגאטי שירון (מחזיקת השיא הנוכחית לרכב בייצור סדרתי) רימאק נברה מחזיקת השיא בתאוצה מ-0 ל-100 ובתאוצה לרבע מייל מכונית ספורט מדיה וקבצים בנושא מכונית-על בוויקישיתוף שלבי טואטארה, באתר אוטו
כתר דרומי

כתר דרומי היא קבוצת כוכבים קטנה ועמומה בשמי הדרום, ללא כוכבים עם בהירות נראית מדרגה מתחת ל-4. הקבוצה היא אחת מ-88 קבוצות הכוכבים המודרניות, והיא נכללה ב-48 קבוצות הכוכבים שהגדיר תלמי. השם כתר דרומי נועד להבדיל את הקבוצה מקבוצת "כתר" ששמה שונה לכתר צפוני. α בכתר דרומי (אלפקה מרידיאנה) הוא כוכב לבן - כחלחל במרחק של כ-130 שנות אור עם בהירות מדרגה 4.1. זהו הכוכב השני בבהירותו בקבוצה. β בכתר דרומי, הוא ענק כתום במרחק של כ-510 שנות אור עם בהירות מדרגה 4.1. זהו הכוכב הבהיר ביותר בקבוצה. γ בכתר דרומי הוא כוכב זוגי במרחק של כ-58 שנות אור המורכב מזוג כוכבים לבנים - צהבהבים עם בהירות מדרגות 4.2 ו-5. ניתן להפריד ביניהם באמצעות טלסקופ בינוני. NGC-6541 הוא צביר כדורי במרחק של כ-14,000 שנות אור ועם בהירות כוללת מדרגה 6. ניתן לראותו בקלות באמצעות משקפת אך נדרש טלסקופ על מנת להבחין בכוכבים בודדים בתוכו. הקבוצה זוהתה ככתר של הקנטאור המיוצג בקבוצת קשת הסמוכה. לפי אגדות זמן החלום של האבוריג'ינים במרכז אוסטרליה, הכתר הוא למעשה המיקום בשמיים ממנו נפלה עריסת תינוק לאדמה וממנה נוצרו בני האדם. כתר צפוני מדיה וקבצים בנושא כתר דרומי בוויקישיתוף כתר דרומי, באתר אנציקלופדיה בריטניקה (באנגלית) Impact Craters in Aboriginal Dreamings
הופנהיים (כדורגל)

טה. אס. גה. 1899 הופנהיים (בגרמנית: TSG 1899 Hoffenheim) הוא מועדון ספורט גרמני הפועל בהופנהיים (כיום חלק מזינסהיים). בניגוד לרוב המוחלט של קבוצות הצמרת האירופיות, המייצגות ערים גדולות, הופנהיים מייצגת יישוב קטן: הופנהיים עצמה מונה כ-3,200 תושבים והייתה למעשה כפר עד 1972, עת סופחה לעיר זינסהיים, המונה כ-35,000 תושבים. עד שנות התשעים של המאה העשרים היה הופנהיים מועדון חובבני מהליגות הנמוכות. עלייתו של המועדון הקטן לרמות הגבוהות בכדורגל הגרמני התרחשה הודות לתמיכתו הכספית של דיטמאר הופ, יליד המקום ובוגר קבוצת הנוער של המועדון, שהוא ממייסדי ענקית התוכנה SAP. המועדון נוסד בשנת 1899. בשנת 2007 עלתה קבוצת הכדורגל של המועדון לליגת המשנה בגרמניה, ובזכות היותה במקום השלישי בשנת 2008, עלתה לבונדסליגה לראשונה בתולדותיה. את העונה פתחה בהצלחה רבה והגיעה אף למקום הראשון בבונדסליגה, בזכות ניצחונות מול קבוצות כהמבורג וכבורוסיה דורטמונד, וסיימה לבסוף במקום השביעי. בעונת 2017/2018 סיימה הופנהיים במקום השלישי ועלתה לליגת האלופות בפעם הראשונה בתולדותיה. בקיץ 2018 מאמנה של הופנהיים, יוליאן נגלסמן, שתרם רבות להצלחתה של הקבוצה, עזב לרד בול לייפציג. נכון ל-31 באוגוסט 2024 מדיה וקבצים בנושא הופנהיים בוויקישיתוף אתר האינטרנט הרשמי של הופנהיים הופנהיים, ברשת החברתית פייסבוק הופנהיים, ברשת החברתית אקס (טוויטר) הופנהיים, ברשת החברתית אינסטגרם הופנהיים, ברשת החברתית טיקטוק הופנהיים, ברשת החברתית VK הופנהיים, ברשת החברתית LinkedIn הופנהיים, סרטונים בערוץ היוטיוב פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu אסף אוני, איך אומרים סינדרלה בגרמנית, באתר הארץ, 31 באוקטובר 2008 ערך זה הוא קצרמר בנושא כדורגל גרמני ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
מפסלת (קבוצת כוכבים)

מפסלת היא קבוצת כוכבים קטנה ועמומה במיוחד בשמי הדרום שהוגדרה על ידי האסטרונום ניקולא לואי דה לאקאי במאה ה-18 כחלק מהגדרת קבוצות כוכבים חדשות לכיסוי אזורים בשמי הדרום שלא היו משויכים לאף קבוצה. הכוכב הבהיר ביותר בקבוצה הוא מדרגת בהירות נראית 4.4 כך שניתן להבחין בקבוצה רק בתנאי צפייה מיטביים. הקבוצה נקראה במקור "Cæla Sculptoris" שפרושו "מפסלת הפָּסָּל" בלטינית - הכלי איתו חוצב הפָּסָּל בשיש. α במפסלת הוא כוכב לבן - צהבהב במרחק של כ-65 שנות אור עם בהירות מדרגה 4.4. זהו הכוכב הבהיר ביותר בקבוצה. β במפסלת הוא כוכב לבן - צהבהב נוסף במרחק של כ-90 שנות אור עם בהירות מדרגה 5. γ במפסלת הוא כוכב כפול המורכב משני ענקים שאינם קשורים זה לזה. הבהיר מבין השניים הוא ענק כתום במרחק של כ-185 שנות אור ועם בהירות מדרגה 4.5 והשני הוא ענק לבן במרחק של כ-330 שנות אור עם בהירות מדרגה 6.3. כל אחד משני הכוכבים הוא בעצמו כוכב זוגי; לראשון בן זוג עם דרגת בהירות 8 שניתן לצפייה באמצעות טלסקופ חובבים ולשני בן זוג קרוב עם בהירות מדרגה 9.6 שניתן לצפייה רק באמצעות טלסקופ בינוני. δ במפסלת הוא כוכב לבן - כחלחל במרחק של כ-710 שנות אור ועם בהירות מדרגה 5.1. מדיה וקבצים בנושא מפסלת בוויקישיתוף סיפורי כוכבים - מפסלת מפסלת, באתר אנציקלופדיה בריטניקה (באנגלית)
FK דאוגבה

FK דאוגבה ריגה (בלטבית: FK Daugava Rīga) היה מועדון כדורגל מהעיר ריגה שבלטביה המשחק בליגת העל הלטבית. הוא הוקם בשנת 2003 תחת השם "FK יורמאלה" עד לשנת 2009. ב-2010, שמה של הקבוצה שונה ל-FK יורמאלה-VV, אך במרץ 2012 המועדון עבר לריגה ושינה את שמו ל-FK דאוגבה ריגה. ב-2015 המועדון פורק. מועדון FK יורמאלה נוסד בשנת 2003 על מנת להניח תשתית לקבוצת ספורט, לבנות אצטדיון מודרני ביורמאלה ולהגביר את הפופולריות של ענפי ספורט שונים בקרב ילדים ונוער ביורמאלה. הקבוצה שיחקה באצטדיון סלוקאס בעיר יורמלה ובו 5,000 מושבים. בעונתה הראשונה שיחקה הקבוצה בליגה השנייה של לטביה. היא הגיעה למקום הראשון ועלתה לליגת העל הלטבית. בעונתה הראשונה בליגה הראשונה סיימה במקום החמישי. עם זאת, אף על פי ששאיפות גדולות של הנהלת הקבוצה והחתמת כמה שחקנים של נבחרת לטביה בכדורגל בשנים שלאחר מכן, המועדון לא הצליח לשחזר את הישגי העונה הראשונה, נקלע למשבר כלכלי וכמה משחקניו הבולטים עזבו באמצע העונה. במהלך שנת 2008 המועדון עבר לעיר ריגה והחליף את שמו. במרץ 2012, התקבלה החלטה על ידי הנהלת המועדון, שהקבוצה תעבור לעיר ריגה ותשחק באצטדיון דאוגבה ובכך שונה שמה ל-FK דאוגבה. בעונת 2012, סיימה דאוגבה מקום 9 בליגת העל הלטבית, וכתוצאה מכך הייתה צריכה להתמודד בפלייאוף הירידה נגד BFC דאוגבה. במשחק הבית של FK דאוגבה, היא ניצחה 0–1 ובמשחק החוץ היא ניצחה 1–3 ובכך נשארה בליגת העל הלטבית. ליגת המשנה הלטבית - 2003 סגנית זוכת גביע לטביה בכדורגל - 2010 אתר האינטרנט הרשמי של FK דאוגבה (בלטבית) דאוגבה ריגה באתר WorldFootball ערך זה הוא קצרמר בנושא מועדוני כדורגל ובנושא לטביה. אתם מוזמנים לתרום לוויקיפדיה ולהרחיב אותו.
משה אורן

משה אורן (נולד ב-1948) הוא ביוכימאי ישראלי העוסק בחקר מחלת הסרטן. חתן פרס ישראל לחקר הביוכימיה לשנת תשס"ח (2008). אורן נולד בפולין, וכשהיה בן שנתיים עלתה משפחתו לישראל. לאחר תקופה במעברה "מחנה ישראל", עברה המשפחה לרמלה וממנה לתל אביב ולגבעתיים. במהלך לימודיו בבית הספר התיכון עבד אורן במחלקה לבוטניקה של אוניברסיטת תל אביב. הוא למד מיקרוביולוגיה במסגרת העתודה האקדמית, והשלים בשנת 1970 לימודי תואר שני. עבודת המחקר שלו עסקה באיתור גנים בחיידקים. בתום שירותו בצה"ל החל בלימודי דוקטורט במכון ויצמן למדע, והחל לעסוק בחקר הסרטן, תחת הנחייתו של הפרופסור ארנסט וינוקור. לאחר השלמת הדוקטורט, בשנת 1978, במסגרת הבתר-דוקטורט הוא השתלם שנה באוניברסיטת פרינסטון אצל הפרופסור ארנולד לוין ובשנים 1979–1981 באוניברסיטת ניו יורק. במהלך שהותו בפרינסטון, היה אורן שותף לגילוי הגן p53, המהווה גורם חשוב במנגנון ההגנה הטבעית של גוף האדם נגד סרטן. אורן היה האחראי לשיבוט הגן במטרה לבודדו לצורכי מחקר. חלבון p53, הוכחו מאוחר יותר כגורמים להריגתם של תאים סרטניים ועל בסיסם מפותחות תרופות ניסיוניות למחלת הסרטן וטיפולים באמצעות ריפוי גנטי. לאחר מכן החל אורן לחקור את המנגנונים המולקולריים שבהם פועל החלבון בתאים בריאים, ואלו הביאו להבנת חשיבותה של מערכת האוביקוויטין למען פעילותו התקינה של הגן כגורם מדכא למחלת הסרטן. גילוי חלבון ה-MDM2, המדכא את פעילות החלבון, הביא לפיתוחים שונים להגנה על p53. בין השנים 1981–1995 היה אורן חבר סגל המחלקה לאימונולוגיה כימית במכון ויצמן למדע. בשנת 1986 הוא קודם לדרגת פרופסור ומשנת 1995 הוא חבר המחלקה לביולוגיה מולקולרית של התא במכון ויצמן. לאורך השנים הוא שימש גם פרופסור אורח במחלקה לביוכימיה של אוניברסיטת סטנפורד (1988–1989), כמו כן ניהל את מרכז פורשהיימר לגנטיקה מולקולרית (1991–1998) והיה דיקן הפקולטה לביולוגיה (1999–2003) במכון ויצמן. בין תפקידיו האדמיניסטרטיביים האחרים, הוא שימש יו"ר מועצת הפרופסורים של המכון וסגן יו"ר המועצה המדעית במכון. משה אורן הוא חבר האקדמיה הלאומית הישראלית למדעים (2006), חבר האקדמיה האמריקאית לאמנויות ולמדעים (2007) וחבר האקדמיה האירופית (2007). לאורך השנים הוא זכה בפרסים שונים על עבודתו ובהם: פרס פהר למחקר רפואי (1993), פרס אביש-פרנקל (1999), פרס לומברוזו לחקר הסרטן (2002), פרס א.מ.ת (2003) ופרס ישראל בחקר הביוכימיה (2008). מתגורר ברחובות. נשוי ואב לארבעה. מדיה וקבצים בנושא משה אורן בוויקישיתוף אתר הבית של אורן במכון ויצמן למדע פרופ' משה אורן, באתר פרס ישראל משה אורן, באתר פרס א.מ.ת. משה אורן באתר האקדמיה הלאומית הישראלית למדעים
מוקוש

מוֹקוֹש (בכתב קירילי: Мокошь או Мокощ; בפולנית: Mokosz), מַאקוֹש (בכתב קירילי: Макошь; בפולנית: Makosz) או מוֹקושה (בכתב קירילי: Мокуша; בצ'כית: Mokoša) היא אלה במיתולוגיה הסלאבית, עדות לקיומהּ מופיעה בכרוניקה הרוסית הראשונה. מוקוש אחראית על פוריות ונקביות, וכן על הגנת הצאן, הטווים והאורגים. מוקוש היא טוות הגורל, ולה עוזרות שתי אלות, אחיותיה, דולה ונדולה, אלות ההצלחה והכישלון. כמו כן, מוקוש היא פטרוניתן של המכשפות. לעיתים היא מוצגת כנשואה לולס. הדבורים והדבש מקודשים לה. שמה נגזר מהשורש "מוֹק", שפירושו "לח" (בדומה ל"מוקוזה"). היא קשורה אפוא ל "אמא אדמה הלחה", מאט סירה זמליה, אלת האדמה הסלאבית. מוקוש הייתה אחת מהאלוהויות שאימץ ולדימיר הראשון אל פנתאון המדינה בקייב בשנת 980. היא נמנתה גם עם האלים הראשיים של הסלאבים המערביים. במקורות הכתובים היא נזכרת כמעט תמיד עם רוחות המים, הווילות, ובהמשך הרוסלקות. מדיה וקבצים בנושא מוקוש בוויקישיתוף מוקוש, באתר אנציקלופדיה בריטניקה (באנגלית) ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
מרכוס דו סוטוי

מרכוס פיטר פרנסיס דו סוטוי (Marcus Peter Francis du Sautoy; נולד בלונדון ב-26 באוגוסט 1965) הוא פרופסור אנגלי למתמטיקה, ראש הקתדרה להבנה ציבורית של המדע(אנ') באוניברסיטת אוקספורד. תחומי המחקר העיקריים שלו הם תורת החבורות ותורת המספרים. הוא מוכר כסופר מדע פופולרי ועוסק בעיקר בפופולריזציה של המתמטיקה. פרסם מאמרים וספרים רבים בנושאים מתמטיים, ובשנת 2001 זכה בפרס בריק (Berwick Prize) שמעניקה החברה הלונדונית למחקר הטוב ביותר למתמטיקאי שטרם מלאו לו ארבעים. מרכוס דו סוטוי גדל בהנלי שעל נהר התמזה בדרום אוקספורדשייר. הוא סיים תואר ראשון במתמטיקה באוניברסיטת אוקספורד בהצטיינות, והמשיך שם לדוקטורט בהנחיית דניאל סגל. בדצמבר 2006 נשא דו סוטוי את הרצאת חג המולד של החברה המלכותית (Royal Institution Christmas Lectures) תחת הכותרת "The Num8er My5teries". בשנת 2008 נבחר דו סוטוי להחליף את ריצ'רד דוקינס כראש הקתדרה להבנה ציבורית של המדע על שם צ'ארלס סימוני באוניברסיטת אוקספורד. דו סוטוי הוא אתאיסט מוצהר, אולם הבטיח שבמסגרת התפקיד יעסוק יותר בהנחלת מדע מאשר בהפרכת הדת. דו סוטוי הוא שחקן כדורגל חובב ואוהד ארסנל. בנוסף הוא פעיל בארגון עזרה לאנשים בגואטמלה. דו סוטוי מקדיש חלק ניכר מעבודתו להנגשת המתמטיקה לציבור הרחב. הוא כותב מאמרים לגארדיאן ולטיימס ומופיע רבות בטלוויזיה וברדיו. בין השאר הנחה תוכנית של ה-BBC בשם Mind Games. בנוסף הוא מקדם את האתר Mangahigh.com שמטרתו לימוד מתמטיקה בעזרת משחקים. הוא כתב שלושה ספרי מדע פופולרי על מתמטיקה. בשנת 2010 הנחה מרכוס את הסרט התיעודי "כיצד נוצר גאון?" (באנגלית: "?What Makes a Genius") בהפקת ה-BBC. הוא נשוי לשני, אותה פגש בישראל, בעת ששהה בפוסט-דוקטורט באוניברסיטה העברית בירושלים. לזוג בן ותאומות מאומצות. הם מתגוררים בסטמפורד היל שבצפון לונדון. המוזיקה של המספרים הראשוניים (2003), ספרי עליית הגג, תרגם: אוריאל גבעון (2006) סימטריה: מסע אל מרחבי התבניות של הטבע (2007), ספרי עליית הגג, תרגם: אוריאל גבעון (2011) מסתורי המספרים: אודיסאה מתמטית של החיים היום יומיים (2009), ספרי עליית הגג, תרגם: אוריאל גבעון (2018) תוכנת היצירתיות (2022), ספרי עליית הגג, תרגמה: מיכל קירזנר-אפלבוים. מדיה וקבצים בנושא מרכוס דו סוטוי בוויקישיתוף אתר האינטרנט הרשמי של מרכוס דו סוטוי מרכוס דו סוטוי, ברשת החברתית פייסבוק מרכוס דו סוטוי, ברשת החברתית אקס (טוויטר) מרכוס דו סוטוי, ברשת החברתית אינסטגרם מרכוס דו סוטוי, ברשת החברתית Goodreads מרכוס דו סוטוי, באתר פרויקט הגנאלוגיה במתמטיקה מרכוס דו סוטוי, באתר dblp מרכוס דו סוטוי, באתר ResearchGate שאול אדר, סימטריה, למה זה חשוב? המתמטיקאי מרכוס דו סוטוי הולך עם זה צעד אחד קדימה, באתר הארץ, 14 באוקטובר 2010 ריאיון עם דו סוטוי, בפודקאסט גיקונומי יקי מנשנפרוינד, "אם המחשבה המתמטית לקויה, היכן נמצא את האמת?", באתר הארץ, 30 באוקטובר 2006 אבי גרפינקל, "תוכנת היצירתיות": ספר מצוין ושגוי מיסודו על הנושא הגורלי ביותר של תקופתנו, באתר הארץ, 30 באוגוסט 2022 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
סטיב קנאלי

סטיבן פרנסיס (סטיב) קנאלי (באנגלית: Steven "Steve" Francis Kanaly; נולד ב-14 במרץ 1946) הוא שחקן קולנוע וטלוויזיה אמריקאי הידוע בגילום דמותו של "ריי קרבס" בסדרת הטלוויזיה "דאלאס". קנאלי נולד בשנת 1946 בברבאנק, קליפורניה ובשנת 1964 סיים את לימודי בית הספר התיכון בוואן נייס, קליפורניה. הוא שירת במלחמת וייטנאם כקשר בדיוויזיה המוטסת הראשונה של חיל הרגלים של ארצות הברית. קנאלי החל את קריירת המשחק שלו בשנות ה-70 בשיתוף פעולה עם הבמאי והתסריטאי ג'ון מיליוס. קנאלי פגש במיליוס במטווח בקליפורניה, והשניים התיידדו. מיליוס דחף את קנאלי להיות שחקן, והמליץ עליו לבמאי ג'ון יוסטון לתפקיד בסרט "השופט רוי בין" בשנת 1972. סרטו הבא של קנאלי היה "דילינג'ר שביים מיליוס בשנת 1973. קנאלי הופיע בסרטיו של מיליוס "חטיפה במדבר" (1975) ו"יום רביעי הגדול" (1978). כן הופיע בסרטו של סטיבן ספילברג "שוגרלנד אקספרס" בשנת 1974. במקביל הופיע קנאלי בטלוויזיה בתפקידי אורח בסדרות כ"סטארסקי והאץ'", "המלאכיות של צ'ארלי", "ספינת האהבה", ו"הוואי חמש-אפס". תפקידו הידוע והמוכר הוא בסדרה "דאלאס", שם שיחק את ריי קרבס, הבוקר הקשוח, בנו הבלתי חוקי של אבי משפחת יואינג. קנאלי הופיע בסדרה בהצלחה רבה בין 1978 ל-1989 ועזב שתי עונות בטרם ירדה הסדרה מן המסכים. הסדרה נחשבה בתחילת שנות ה-80 לסדרה הפופולרית ביותר בטלוויזיה האמריקנית. במרץ 1982 ביקר קנאלי במדינת ישראל ביחד עם כמה משחקני "דאלאס" האחרים. הוא התקבל בכבוד רב, וזומן, עם חבריו, למפגש עם ראש ממשלת ישראל מנחם בגין, אוהד מושבע של "דאלאס" לו נתן במתנה כובע בוקרים. קנאלי ביים שלושה מפרקי הסדרה, וכן השתתף באחד מסרטי ההמשך, "דאלאס: מלחמת בני יואינג" בשנת 1998. קנאלי עודו מופיע לעיתים בטלוויזיה ובקולנוע, וכן שלח ידו בבימוי שני סרטים, "הצלף" (1997) ו"לעזוב את הארץ" (2002). בשנת 1994–1995 השתתף כשחקן קבוע באופרת הסבון הפופולרית "כל ילדיי". קנאלי ואשתו ברט חיים בחווה באוג'אי, קליפורניה. קנאלי עוסק בציור בצבעי מים, ויצירותיו מוצגות בגלריות וזוכות להערכה. סטיב קנאלי, במסד הנתונים הקולנועיים IMDb (באנגלית) סטיב קנאלי, באתר AllMovie (באנגלית) סטיב קנאלי, באתר Rotten Tomatoes (באנגלית) סטיב קנאלי, במסד הנתונים הקולנועיים KinoPoisk (ברוסית) סטיב קנאלי, באתר MusicBrainz (באנגלית) סטיב קנאלי, באתר Discogs (באנגלית)
ג'ף לינדסי

ג'פרי פי. פרונדליך (באנגלית: Jeffry P. Freundlich; נולד ב-14 ביולי 1952), הידוע בשם העט ג'ף לינדסי, הוא סופר ומחזאי רומני פשע אמריקאי. הוא מוכר בעיקר בזכות סדרת הרומנים "דקסטר". לינדסי סיים את לימודיו ב-1975 במכללת מידלבורי שבוורמונט. רוב עבודתו המוקדמת נעשתה בשיתוף עם אשתו, הסופרת הילרי המינגוויי, שעמה הוא מתגורר כיום בקייפ קורל שבפלורידה. סדרת טלוויזיה בשם "דקסטר", המבוססת על ספרו הראשון בסדרת הרומנים, "דקסטר חולם חלומות אפלים", עלתה לאוויר ברשת Showtime בשנת 2006. הסדרה שהמשיכה לעונות נוספות התנתקה מספריו של לינדסי בתום העונה הראשונה, למרות הימצאותם של מוטיבים מהספרים. תרגום של שני הספרים הראשונים (מתוך שמונה) בסדרה, התפרסמו בישראל על ידי מטר הוצאה לאור. מדיה וקבצים בנושא ג'ף לינדסי בוויקישיתוף ג'ף לינדסי, ברשת החברתית Goodreads רותה קופפר, עכבר העיר אונליין, פסיכופתים הם באמת נחמדים, באתר הארץ, 18 בדצמבר 2008 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ונסן דה פול

ונסן דה פול (צרפתית: Vincent de Paul; ‏24 באפריל 1581 – 27 בספטמבר 1660) היה כומר צרפתי הנחשב לקדוש נוצרי. נחשב למייסדו של ארגון הרווחה והצדקה הקתולי קאריטאס. ב-1737 הוכרז על ידי הכנסייה הקתולית כקדוש. דה פול נולד למשפחת איכרים במחוז לאנד שבגסקוניה בצרפת, בכפר הנקרא כיום על שמו ("סן ונסן דה פול"). דה פול סיים לימודי תאולוגיה בטולוז והיה בעל מעמד בקהילה. ב-1605 בהיותו בהפלגה בחזרה ממרסיי לטולוז, עטו על ספינתם שלוש ספינות טורקיות. במהלך המתקפה נפצע מחץ. שודדי הים כבלו את הנוסעים בשלשלאות, הובילו אותם לתוניס ומכרום כעבדים. בהתחלה נקנה על ידי דייג אך הוא לא היה שבע רצון מדה-פול כדייג ומכר אותו לאיכר, צרפתי לשעבר, שהיה בעבר נזיר פרנציסקני וכשנפל בשבי התאסלם על מנת לזכות בחרותו. כאשר חרש את אדמת אדונו שר פסוקים ג-ד ממזמור קל"ז בתהילים "כִּי שָׁם שְׁאֵלוּנוּ שׁוֹבֵינוּ, דִּבְרֵי-שִׁיר-וְתוֹלָלֵינוּ שִׂמְחָה: שִׁירוּ לָנוּ, מִשִּׁיר צִיּוֹן. אֵיךְ-נָשִׁיר אֶת-שִׁיר-ה': עַל, אַדְמַת נֵכָר". השירה גרמה התרגשות לאשת האיכר שאמרה לבעלה כי שגה כאשר המיר דתו. זה תכנן תוכנית מנוסה וכעשרה חודשים מאוחר יותר, אחרי שהטביל את אדונו חזרה לנצרות, נמלטו דה-פול ואדונו בסירה לצרפת. בכהונתו ככומר הדגיש את נושא הצדקה. לאחר שובו לצרפת נשלח למשימה סודית מטעם האפיפיור אל הנרי ה-7, היה הכומר האישי של הנסיכה מרגריט, רעייתו של אנרי הרביעי, מלך צרפת, וכומר הקהילה בקלישי שליד פריז. מ-1612 היה כומר של משפחת גונדי. במהלך כל אותה תקופה הקדיש מזמנו ומרצו לטובת השייטים הכבולים בספינות העבדים, לטובת האסירים ולטובת החולים. ב-1622 מונה ככומר של ספינות העבדים הצרפתיות (ספינות שהושטו בכוח שריריהם של שייטים עבדים) ובתוקף תפקידו זה פעל לשיפור מצבם ועשה פעולות מיסיונריות בשייטים. דה פול גייס נשים לעבודה בבתי חולים. הן לא היו חייבות להיות נזירות ולקבל עליהן שבועת נזירות וגם לא להתחייב מראש לתקופת שרות קצובה אולם היה עליהן להתלבש בפשטות ובצניעות ולהקדיש עצמן לטיפול בחולים. ארגון זה קיים עד היום כ"בנות החסד" או כ-"האחיות הרחמניות של סן ונסן דה פול", (Sœurs de Saint Vincent de Paul). הארגון מונה כיום כ-21 אלף נזירות. דה פול נפטר בפריז ב-1660. על שמו נקראים מוסדות רבים ברחבי העולם. בישראל ישנם כמה מוסדות רווחה וצדקה על שמו, בין היתר מעון סנט וינסנט ובית הספר לחינוך מיוחד "המעיין" בעין כרם (ירושלים), בבעלות מסדר "האחיות הרחמניות של סן ונסן דה פול" המשמש מעון לטיפול בילדים, מתבגרים ומבוגרים צעירים הסובלים מפיגור שכלי ונכויות פיזיות, מנזר סן ונסן דה פול, המבנה הראשון שהוקם בשכונת ממילא ההיסטורית בירושלים ובית החולים סן ונסן דה פול בנצרת. מדיה וקבצים בנושא ונסן דה פול בוויקישיתוף רותי סיני,, אחיות הרחמים, באתר הארץ, 23 באוקטובר 2007 – כתבה על מעון סנט וינסנט ונסן דה פול, באתר אנציקלופדיה בריטניקה (באנגלית) ונסן דה פול, באתר "Find a Grave" (באנגלית) רותי סיני, אחיות הרחמים, "הארץ", 25 באוקטובר 2007 ערך זה הוא קצרמר בנושא אנשי דת נוצרים ובנושא קדושים נוצרים. אתם מוזמנים לתרום לוויקיפדיה ולהרחיב אותו.
אולימפיאדת השחמט 1939

אולימפיאדת השחמט השמינית אורגנה על ידי פיד"ה וכללה תחרות פתוחה, תחרות לנשים ומספר אירועים נוספים לקידום השחמט. היא התקיימה בבואנוס איירס, שבארגנטינה, בין 24 באוגוסט ל-19 בספטמבר 1939. להלן התוצאות: באולימפיאדה זו השתתפה משלחת מארץ ישראל שכללה את: משה צ'רניאק 4+,2=,10- יוסף פורת 9+,4=1- - מדליית זהב אישית ויקטור וינץ 4+,5=,6- זלמן קליינשטיין 2+,2=,6- מאיר ראוך 4+,7=,2- להלן התוצאות הקבוצתיות: מוקדמות נגד קובה 3:1 - הפסד נגד אסטוניה 1.5:2.5 - ניצחון נגד נורווגיה 0.5:3.5 - ניצחון נגד גואטמלה 1.5:2.5 - ניצחון נגד שוודיה 2.5:1.5 - הפסד גמר נגד דנמרק 3.5:0.5 - הפסד נגד קובה 1:3 - ניצחון נגד פולין 2:2 - תיקו נגד צ'ילה 3:1 - הפסד נגד ברזיל 1.5:2.5 - ניצחון נגד שוודיה 2:2 - תיקו נגד הולנד 1.5:2.5 - ניצחון נגד אסטוניה 2:2 - תיקו נגד ליטא 2.5:1.5 - הפסד נגד צ'כוסלובקיה 2.5:1.5 - הפסד נגד ארגנטינה 2:2 - תיקו נגד גרמניה 2:2 - תיקו נגד לטביה 3:1 - הפסד נגד צרפת 1.5:2.5 - ניצחון בתחרות לנשים השתתפה מונה מיי קארף (הפעם כנציגת ארצות הברית וזכתה במקום חמישי) ב- 1 בספטמבר 1939 פרצה מלחמת העולם השנייה, ולכן חלק משחמטאי האולימפיאדה נאלצו להישאר בארגנטינה עד סיום המלחמה ב-1945. בין הנשארים, מאיר ראוך, אריך אליסקסיס, גדעון סטולברג, פאולין פרידמן, מיגל ניידורף, קארל סקליצ'קה, משה צ'רניאק ורבים אחרים. מדיה וקבצים בנושא אולימפיאדת השחמט 1939 בוויקישיתוף מידע על התחרות, באתר אולימפבייס (באנגלית)
היחידה המרכזית

היחידה המרכזית היא יחידת חקירות ומודיעין אשר פועלת ברמת המחוזות השונים במשטרת ישראל. בכל מחוז קיים ימ"ר שתפקידו לטפל בפשיעה החמורה בתחום המחוז. עבירות ופשעים חמורים עוברים מרמת התחנות לרמת הימ"ר על פי החלטת מפקד המחוז, ראש אגף החקירות והמודיעין והמפכ"ל. בראש כל ימ"ר מחוזי עומד קצין בדרגת ניצב־משנה. יחידות הימ"ר אמונות על: טיפול בארגוני פשיעה ועבריינים בכירים. טיפול בפשעים חמורים ובעברות מוסר (סחר בנשים, בתי בושת, הימורים לא חוקיים ועוד). חקירת מקרים של פשיעה סדרתית. מאבק בסמים – תפיסת סוחרי סמים ויבואני סמים, ומיגור השימוש בסמים בקרב בני נוער. טיפול באירועים ובנושאים מיוחדים או חריגים, בהתאם להנחיות מפקד המחוז. איסוף מידע מודיעיני בעברות ובנושאים שבטיפול היחידה. תקיפה כלכלית של יעדי היחידה. היחידות מורכבות מחוקרים, בלשים, אנשי מודיעין ואמצעים טכנולוגיים לביצוע המשימה. מרבית תיקי החקירה שמתנהלים בימ"ר מסווגים ברמת סודי וסודי ביותר. רק לאחר "פיצוח" והגשת כתב אישום החקירה מדווחת לאמצעי התקשורת. אנשי הימ"ר מפעילים סוכנים סמויים בקרב סוחרי סמים ועוקבים אחרי בלדרים שמייבאים לישראל סמים ואמל"ח. היחידות המרכזיות המחוזיות גם שותפות לפעילות למניעת פח"ע. היחידה המרכזית מהווה ראש חץ בפעילות כנגד הפשיעה החמורה בארץ ולעיתים קרובות מוצאים בה השוטרים את עצמם בעימות ישיר בינם לבין העבריינים בהם הם מטפלים. היחידה המרכזית מהווה למעשה יחידת עילית של המחוז ונותנת מענה למפקד המחוז בתופעות בעייתיות. במשטרת ישראל קיימות יחידות הימ"ר הבאות: ימ"ר תל אביב - הימ"ר הראשון שהוקם (כונתה בעבר "המדור המרכזי" ומכאן כינוי שוטריה, "מדורניקים"). ימ"ר מרכז ימ"ר חוף ימ"ר צפון ימ"ר ירושלים ימ"ר ש"י ימ"ר נגב ימ"ר לכיש בשנת 2005 פורק ימ"ר דרום בעקבות פרשת האחים פריניאן והוקמו במקומו שני ימרי"ם מרחביים. במשמר הגבול קיימים ימרי"ם מרחביים המטפלים בפשיעה החקלאית. פעילות היחידה המרכזית פרשת מותו של אהוביה סנדק "המדור המרכזי", מחוז ת"א ערך זה הוא קצרמר בנושא חוק ומשפט. אתם מוזמנים לתרום לוויקיפדיה ולהרחיב אותו.
Li

האם התכוונתם ל... li היא סיומת האינטרנט הלאומית של שמות התחום של ליכטנשטיין ליתיום – יסוד כימי שסמלו Li המספר 51 בספרות רומיות
Be

האם התכוונתם ל... .be היא סיומת האינטרנט הלאומית של שמות התחום של בלגיה בריליום – יסוד כימי שסמלו Be בוגר בהנדסה (Bachelor of Engineering) Be (רשת בתי מרקחת) – רשת בתי מרקחת בבעלות שופרסל Be (אלבום) – אלבום של להקת הקיי-פופ BTS
Ne

האם התכוונתם ל... .ne – סיומת האינטרנט הלאומית של שמות התחום של ניז'ר ניאון – יסוד כימי שסמלו Ne
Mg

האם התכוונתם ל... מגנזיום – יסוד כימי שסמלו Mg מיליגרם – מידת מסה MG – מותג רכב mg. היא סיומת האינטרנט הלאומית של שמות התחום של מדגסקר
Cl

האם התכוונתם ל... .cl – סיומת האינטרנט הלאומית של שמות התחום של צ'ילה CL הוא המספר 150 בספרות רומיות כלור – יסוד כימי שסמלו Cl CL – סנטיליטר, מידת נפח.
Ar

האם התכוונתם ל... ar היא סיומת האינטרנט הלאומית של שמות התחום של ארגנטינה ארגון – יסוד כימי שסמלו Ar קיצור לערבית קיצור לארקנסו ארז'ן – טינקטורת כסף בהרלדיקה אר (פירושונים)
Cr

האם התכוונתם ל... cr היא סיומת האינטרנט הלאומית של שמות התחום של קוסטה ריקה ראשי התיבות של הרפובליקה הצ'כית כרום – יסוד כימי שסמלו Cr
Mn

האם התכוונתם ל... קיצור שמה של מדינת מינסוטה שבארצות הברית. mn היא סיומת האינטרנט הלאומית של שמות התחום של מונגוליה מנגן – יסוד כימי שסמלו Mn קיצור מקובל למיליון תואר שני לאחיות (Master of Science in Nursing) הקיצור לפי תקן ISO 3166-2 למדינת מניפור שבהודו
Ni

האם התכוונתם ל... נו היא האות השלוש עשרה באלפבית היווני. ni היא סיומת האינטרנט הלאומית של שמות התחום של ניקרגואה ניקל – יסוד כימי שסמלו Ni
Cu

האם התכוונתם ל... cu היא סיומת האינטרנט הלאומית של שמות התחום של קובה נחושת – יסוד כימי שסמלו Cu קיצור בסלנג באינטרנט שמשמעותו להתראות (see you)
Ga

האם התכוונתם ל... קיצור שמה של מדינת ג'ורג'יה בארצות הברית. ga היא סיומת האינטרנט הלאומית של שמות התחום של גבון גליום – יסוד כימי שסמלו Ga קיצור בסלנג באינטרנט להמשך הלאה (Go Ahead) GA אלגוריתם גנטי / אלגורתמים גנטיים.
As

האם התכוונתם ל... as היא סיומת האינטרנט הלאומית של שמות התחום של סמואה האמריקנית ארסן – יסוד כימי שסמלו As Aš – העיר אס בצ'כיה